Aarhuus Stifts-Tidende, 1842-10-17
"Den jydske Stænderforsamling har idag første Gang været samlet for at røgte det vigtige og ansvarsfulde Hværv, hvortil Folkets Tillid har kaldet dens Medlemmer, for at raadslaae om, ikke alene hvad der kan gavne og ophjælpe Nutiden, men ogsaa og det i Særdeleshed, hvad der kan værne om Fremtiden; thi Fremtiden er netop den sande, folkekaarne Repræsentants høie og betydningsfulde Opgave. Saalænge Discussioner og Debatter dreie sig om de for Tiden existerende Forhold, om Øieblikkets Krav, formaae de ikke at give sig selv noget stort og kraftigt Opsving, der er den menneskelige Aand fuldkomment værdigt, først naar deres Værk endnu er en Forhaabning, for hvis Realisation de skulle arbeide med fast og urokkeligt Mod, en tilkommende Tingenes Forfatning, som de skulle ikke blot fremkalde, men selv forme og skabe, først naar de under en rigtig Vurdering, af den dem paaliggende Pligt have sat sig Fremtidens Erobring til Opgave, først da, sige vi, indtage de en saadan Stilling, som lærer dem at skatte deres eget Værd, deres sande Betydning, og som forlehner dem med den mandige Kraft og Udholdenhed, som er fornøden forat holde dem frie for den sygelige Hensynstagens blinde Skiær, der gjor dem ængstelige for at komme til at stode an mod Dennes Mening eller fremkomme med, hvad der ikke er behageligt for Hiin, hvilket kun tjener til at avle Trældomsaanden og nedplante dens Forbandelse paa den opvoxende Slægt. Spørge vi, om det staaer til at vente, at de jydske Stænder ville svare til Folkets billige Forventninger og velbegrundede Haab, at de ville vise sig som dem, der have opfattet deres Kald paa den rette og sande Maade, da troe vi ogsaa at kunne besvare dette bekræftende. Det er nemlig fra Folket, at dets Deputerede skulle hente deres Kraft og Styrke. Men at der hos Jyderne i det Hele hersker meere Frihedsforlelse end herovre, en mere levende og indgroet Agtelse for Borgerfriheden, en større Iver for at løse Tidens Opgave paa en saadan Maade, at Fremtiden ikke skal have nogen begrundet Anledning til at besvære sig, er noget, som vel Ingen vil modsige og endnu mindre modbevise. Grunden hertil er ikke heller vanskelig at forklare sig. Lige fra de allertidligste Tider have Jyderne vidst at vedligeholde og bevare en større Uafhængighed end Landets øvrige Provindser, idet de aldrig uden stærk Kamp og vedholdende Modstand have bøiet sig for Undertrykkelsen, og ofte med Sværdet i Haanden have hævdet deres Selvstændighed ligeoverfor Magthaverne, der vel undertiden have formaaet at overmande dem, men ikke at underkue deres Kjærlighed til Uafhængighed, deres Begeistring for Borgerfriheden. Historien lærer dette fuldstændigt. Dertil kommer, at Omstændighederne i flere ikke uvæsentlige Henseender have begunstiget dem fremfor Øboerne og bidraget til, at de undgik nogle af de Ulykker, som have rammet og kuet Rigets øvrige Provindser. Saaledes have de aldrig følt Vornedskabets tunge og nedkuende Aag, der, uagtet det i langt over hundrede Aar har været hævet, dog endnu viser sine Spor af og til, noget som vel iøvrigt tildeels maa tilskrives den Omstændighed, at det ved Stavnsbaandet blev opfrisket paa en til dets Natur meget vel svarende Maade. Jyderne have dernæst ingen Hofadel havt i deres Midte, hvilket maa ansees som en særdeles væsentlig og betydningsfuld Omstændighed. Landadelen har været langt mere folkelig der, end i Rigets øvrige Provindser, og de faa Undtagelser, hvor Aristokratismen har gjort sig gjældende i nogen mærkelig Grad, have snart maattet fortrække for den demokratiske Aands Overlegenhed og Utilbøielighed til at taale Aristokratiets vedholdende Nærhed. Jylland har desuden forholdsviis havt langt flere Selveiere, og den største Deel af Landet derhos været mindre opfyldt af og belemret med de saakaldte store Godser, der tjene til at fremme alle andre Jnteresser end Bondestandens og Landalmuens, og saaledes bidrage til at holde denne i en Afhængighedstilstand, der nødvendigt maa svække Frihedsaanden." Og Bladet Fædrelandet aabnede samme Dag sine Spalter med disse Ord: Den jydske og slesvigske Stænderforsamling træder sammen idag. Deres Færd vil ikke være uden betydelig Indflydelse paa Danmarks nærmeste Fremtid.